Daspò che su la stampe si son moltiplicadis lis declarazions di parlamentârs liberâi democratics scozês che si declarin a pro dal referendum su la indipendence, la direzion dal partît e à decidût di frontâ la cuestion intune riunion a puartis sieradis che si davuelzarà ai 30 di Otubar. I LibDems a son contraris al progjet indipendentist dal Partît Nazionâl Scozês (SNP), ma diviers dai sei membris a crodin che refudâsi di poiâ un referendum che la plui part dai citadins e domande al riscji di dâi plui fuarce al SNP e ae sô politiche pe indipendence. Se i liberâi democratics a vessin di decidi di cambiâ la lôr linie di oposizion al referendum, intal Parlament scozês a saressin i numars par aprovâ la leç che e permetarà di davuelzi il referendum intal 2010.
Font: Nationalia, 08/10/09; The Scotsman, 08/10/09
fur_Latn fra_Latn